**ΤΜΗΜΑ ΕΣΩΤΕΡΙΚΗΣ ΑΡΧΙΤΕΚΤΟΝΙΚΗΣ**

**ΣΧΟΛΗΣ ΕΠΙΣΤΗΜΩΝ ΣΧΕΔΙΑΣΜΟΥ**

**ΔΙΠΑΕ**

**ΕΙΣΗΓΗΤΙΚΗ ΕΚΘΕΣΗ**

**ΥΠΟΨΗΦΙΩΝ ΓΙΑ ΠΡΟΣΛΗΨΗ ΕΝΤΕΤΑΛΜΕΝΩΝ ΔΙΔΑΣΚΟΝΤΩΝ**

**(άρθ. 173 Ν. 4957/22)**

**Γνωστικό αντικείμενο: «Ιστορία Τέχνης & Αρχιτεκτονικής»**

**A. ΕΙΣΑΓΩΓΗ**

Η παρούσα εισηγητική έκθεση αφορά στην κάλυψη μιας θέσης με γνωστικό αντικείμενο: «Ιστορία Τέχνης & Αρχιτεκτονικής», βάσει των διατάξεων που αναφέρονται στη σχετική προκήρυξη αρ. πρωτ. 672/18.10.2023, για τη διδασκαλία των μαθημάτων:

1. Ιστορία Τέχνης & Αρχιτεκτονικής ΙΙ (4 ώρες/ εβδομάδα)» εαρινό εξάμηνο του ακαδημαϊκού έτους 2023-2024
2. Ιστορία Τέχνης & Αρχιτεκτονικής ΙΙΙ (4 ώρες/ εβδομάδα)» χειμερινό εξάμηνο του ακαδημαϊκού έτους 2023-2024

Την εισηγητική έκθεση έχουν συντάξει και υπογράφουν τα μέλη της Τριμελούς Εισηγητικής Επιτροπής, η οποία αποτελείται από μέλη ΔΕΠ του ΔΙΠΑΕ:

Αθανάσιος Πανταζόπουλος, Πρόεδρος του Τμήματος Εσωτερικής Αρχιτεκτονικής

Παρασκευή Κερτεμελίδου, Επίκουρη Καθηγήτρια

Δημήτριος Σαγρής, Αναπληρωτής Καθηγητής

Για την κατάληψη της θέσης υπέβαλαν εμπρόθεσμα τρεις (03) υποψήφιοι, με αλφαβητική σειρά:

1. (Αριθ. Πρωτ.: 708/30.10.2023)
2. (Αριθ. Πρωτ. 715/30.20.2023)
3. (Αριθ. Πρωτ.: 707/30.10.2023)

**Β. ΣΥΝΟΠΤΙΚΗ ΠΑΡΟΥΣΙΑΣΗ ΚΑΙ ΑΠΟΤΙΜΗΣΗ ΠΡΟΣΟΝΤΩΝ ΥΠΟΨΗΦΙΩΝ**

**1ος Υποψήφιος (με αλφαβητική σειρά)**

Με βάση το υλικό του φακέλου υποψηφιότητας που έχει εμπρόθεσμα υποβληθεί από τον δρα (Αριθ. Πρωτ.: 708/30.10.2023) παρουσιάζονται συνοπτικά τα παρακάτω:

**Σπουδές**

Ο κ. ………………… είναι πτυχιούχος Αρχιτεκτονικής (“Bachelor of Arts in Architecture”) του Πανεπιστημίου Γκρίνουιτς Λονδίνου, Ηνωμένου Βασιλείου. Είναι διπλωματούχος Αρχιτέκτων του Τμήματος Αρχιτεκτόνων του ΑΠΘ (δίπλωμα ισοδύναμο με Master), διπλωματούχος Δομημένου Περιβάλλοντος στην Ιστορία της Αρχιτεκτονικής (“M.Sc Built Environment: Architectural History”) του Πανεπιστημιακού Κολλεγίου του Λονδίνου (University College London) - Πανεπιστημίου Λονδίνου, Ηνωμένου Βασιλείου και διδάκτωρ του Τμήματος Αρχιτεκτόνων ΑΠΘ στο γνωστικό αντικείμενο Ιστορία της Αρχιτεκτονικής.

**Διδακτικό έργο**

Ο κ. …………………. έχει διδάξει αυτοδύναμα ή έχει συμμετάσχει στη συνδιδασκαλία συνολικά σαράντα τριών (43) μαθημάτων ιστορίας της αρχιτεκτονικής - τέχνης, αρχιτεκτονικής αποτύπωσης και τεκμηρίωσης ιστορικών κτηρίων σε ανώτερα και ανώτατα εκπαιδευτικά ιδρύματα, συγκεκριμένα στα τμήματα Αρχιτεκτόνων Μηχανικών ΑΠΘ και ΔΠΘ, στο τμήμα Εσωτερικής Αρχιτεκτονικής, Διακόσμησης & Σχεδιασμού Αντικειμένων του ΤΕΙ Κεντρικής Μακεδονίας, στα τμήματα Πολιτικών Μηχανικών Τ.Ε. των ΤΕΙ Κεντρικής Μακεδονίας και Θεσσαλίας, καθώς και στο τμήμα Αρχιτεκτονικής Μητροπολιτικού Κολλεγίου (πρόγραμμα “BA Architecture”, University of East London).

Από τα παραπάνω μαθήματα, είκοσι πέντε (25) εντάσσονται στο γνωστικό αντικείμενο της Ιστορίας της Αρχιτεκτονικής και Τέχνης και δεκατρία (13) από αυτά έχουν διδαχθεί μετά την απόκτηση του διδακτορικού διπλώματος.

Ο κ. ……………. έχει, επίσης, συμμετάσχει στη διοργάνωση εκπαιδευτικών εκδρομών με πολιτισμικό και αρχιτεκτονικό προσανατολισμό και έχει οργανώσει εκπαιδευτικές επισκέψεις σε ιστορικά κτήρια, μουσεία κ.ά. Έχει ακόμη διοργανώσει και συντονίσει ένα εκπαιδευτικό εργαστήριο για τους νερόμυλους του Ν. Σερρών.

**Ερευνητική εμπειρία**

Ο κ. …………………. έχει πραγματοποιήσει έρευνες στο γνωστικό αντικείμενο της ιστορίας της αρχιτεκτονικής, στο πλαίσιο εκπόνησης της μεταπτυχιακής του διατριβής (για κτήρια πρωτοβάθμιας περίθαλψης και κοινωνικής μέριμνας στη Μ. Βρετανία), της διδακτορικής του διατριβής (για τον αρχιτέκτονα Ν. Μητσάκη και τα σχολικά κτήρια του μεσοπολέμου στην Ελλάδα), καθώς και στα πλαίσια δύο (2) μεταδιδακτορικών ερευνών στο Τμήμα Αρχιτεκτόνων ΑΠΘ για την αρχιτεκτονική των κτηριακών εγκαταστάσεων του ΑΠΘ εντός και εκτός της Πανεπιστημιούπολης Θεσσαλονίκης.

Το ερευνητικό έργο του κ. …………… διαθέτει πανελλήνια εμβέλεια. Ένα σημαντικό μέρος των ερευνών του της τελευταίας δεκαετίας (για σχολικά-εκπαιδευτικά κτήρια και καπναποθήκες) σχετίζεται με τη Βόρεια Ελλάδα και, ειδικότερα, με την ιστορία της αρχιτεκτονικής στη Θεσσαλονίκη, τις Σέρρες και την Καβάλα, πόλεις στις οποίες εδρεύουν το ΔΙΠΑΕ, το Τμήμα Εσωτερικής Αρχιτεκτονικής και άλλα τμήματα του Πανεπιστημίου, αντίστοιχα.

**Επαγγελματικό έργο**

Το εφαρμοσμένο αρχιτεκτονικό έργο του κ. ………………. που σχετίζεται με την ιστορία της αρχιτεκτονικής και την αποκατάσταση - επανάχρηση ιστορικών κτηρίων αφορά στη συμμετοχή του, ως αρχιτέκτονα, σε δύο (2) ανασκαφικά/ αναστηλωτικά έργα του υπουργείου Πολιτισμού και στη συμμετοχή του σε δύο (2) αρχιτεκτονικές μελέτες για την προστασία - συντήρηση - ανάδειξη μεσοπολεμικών κτηρίων στη Θεσσαλονίκη (κεντρικό κτήριο πρώην Ορφανοτροφείου «Αριστοτέλης» με χρήσεις εκπαίδευσης και κοινωνικής πρόνοιας) και στις Σέρρες (κτήριο γραφείων ΔΕΗ Α.Ε./ πρώην γραφεία-κατοικία διευθυντή καπνεμπορικών εταιρειών). Έχει, επίσης, εργαστεί ως τεχνικός σύμβουλος της ΔΕΗ Α.Ε. στη διοργάνωση ανοικτού αρχιτεκτονικού διαγωνισμού ιδεών ενός σταδίου για το έργο «Αρχιτεκτονικός σχεδιασμός κτηρίων διοίκησης και κεντρικών υπηρεσιών της ΔΕΗ Α.Ε. στο Ν. Φάληρο Πειραιά», το οποίο αφορά σε έκταση με εμβληματικά διατηρητέα βιομηχανικά κτήρια (Ατμοηλεκτρικός Σταθμός Ν. Φαλήρου).

**Δημοσιεύσεις**

Ο κ. ……………………. είναι συγγραφέας τριών (3) δημοσιεύσεων σε επιστημονικά περιοδικά/ επετηρίδες με κριτές (ατομική συγγραφή), τριών (3) δημοσιεύσεων σε επιστημονικά περιοδικά/ εκδόσεις χωρίς κρίση (δύο ατομικές και μία σε συνεργασία) και δεκαοκτώ (18) δημοσιεύσεων σε πρακτικά διεθνών, διαπανεπιστημιακών, πανεπιστημιακών και τοπικών συνεδρίων, ημερίδων και συμποσίων με κριτές (οι δεκατέσσερις από αυτές έχουν συγγραφεί ατομικά και οι τέσσερις σε συνεργασία).

**Δημόσια παρουσία & Διακρίσεις, Βραβεία, Υποτροφίες**

Ο κ. ……………….. έχει συμμετάσχει με είκοσι τέσσερις (24) εισηγήσεις σε διεθνή και τοπικά διεπιστημονικά - επιστημονικά συνέδρια, ημερίδες και συμπόσια. Δεκαεννέα από τις εισηγήσεις του πραγματοποιήθηκαν ατομικά και πέντε σε συνεργασία.

Έχει λάβει τέσσερεις (4) υποτροφίες αριστείας για την πραγματοποίηση μεταπτυχιακών και διδακτορικών σπουδών από το Ίδρυμα Ωνάση, δύο (2) υποτροφίες αριστείας για την πραγματοποίηση μεταδιδακτορικών ερευνών από τον Ειδικό Λογαριασμό Κονδυλίων Έρευνας ΑΠΘ και μία (1) υποτροφία έρευνας από την Επιτροπή Εκπαίδευσης και Ερευνών του ΤΕΙ Θεσσαλίας.

Έχει, επίσης, συνεργασθεί με το Ι.Κ.Υ. στην αξιολόγηση διπλωματούχων αρχιτεκτόνων - υποψηφίων υποτρόφων για την πραγματοποίηση μεταπτυχιακών σπουδών στο εξωτερικό.

Λαμβάνοντας υπόψη τα παραπάνω, το συνολικό έργο του δρος …………………. αποτιμάται ως συναφές με το γνωστικό αντικείμενο της παρούσας προκήρυξης και κρίνεται επαρκές για την παρούσα προκηρυσσόμενη θέση.

**2η Υποψήφια (με αλφαβητική σειρά)**

Με βάση το υλικό του φακέλου υποψηφιότητας που έχει εμπρόθεσμα υποβληθεί από την κ. (Αριθ. Πρωτ.: 715/30.10.2023), προκύπτει ότι η κ. ………………. **δεν είναι κάτοχος διδακτορικού τίτλου**. Ως εκ τούτου, η υποψηφιότητα της κ. …………….   δεν πληροί τους όρους της προκήρυξης και η επιτροπή δε θα προβεί στην ανάλυση και στην αξιολόγηση του έργου της.

**3η Υποψήφια (με αλφαβητική σειρά)**

Με βάση το υλικό του φακέλου υποψηφιότητας που έχει εμπρόθεσμα υποβληθεί από την κ. (Αριθ. Πρωτ.: 707/30.10.2023), προκύπτει ότι η κ. ……………….. **δεν είναι κάτοχος διδακτορικού τίτλου**. Ως εκ τούτου, η υποψηφιότητα της κ. ……………………. δεν πληροί τους όρους της προκήρυξης και η επιτροπή δε θα προβεί στην ανάλυση και στην αξιολόγηση του έργου της.

**Γ. ΣΥΓΚΡΙΤΙΚΗ ΑΞΙΟΛΟΓΗΣΗ ΚΑΙ ΣΥΜΠΕΡΑΣΜΑΤΑ**

Από τους τρεις υποψηφίους αξιολογήθηκε μόνον ο κ. (Αριθ. Πρωτ.: 708/30.10.2023) ο οποίος πληρούσε τους όρους της προκήρυξης. Ο κ. ……………… έχει αξιόλογες σπουδές, πολυετές διδακτικό έργο και εξαιρετικά ικανοποιητική ερευνητική εμπειρία. Λαμβάνοντας υπόψη τα προσόντα του υποψηφίου, η Εισηγητική Επιτροπή αξιολογεί το έργο του κ. …………….. ως συναφές με το γνωστικό αντικείμενο της παρούσας προκήρυξης.

Ως εκ τούτου, **η επιτροπή προτείνει ομόφωνα την επιλογή του υποψήφιου κ. (Αριθ. Πρωτ.: 708/30.10.2023) για τη θέση αυτή.**

Σέρρες, 3 Νοεμβρίου 2023

Η Εισηγητική Επιτροπή

Αθανάσιος Πανταζόπουλος, Πρόεδρος του Τμήματος Εσωτερικής Αρχιτεκτονικής

Παρασκευή Κερτεμελίδου, Επίκουρη Καθηγήτρια

Δημήτριος Σαγρής, Αναπληρωτής Καθηγητής